**Atbildes uz jautājumiem par**

**3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas atlases papildu uzsaukumu**

**Izmantotie saīsinājumi:**

**Aģentūra** – Centrālā finanšu un līgumu aģentūra

**Atlases nolikums** – Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas papildus uzsaukuma projektu iesniegumu 31.07.2024. [atlases nolikums](https://www.cfla.gov.lv/lv/media/16077/download?attachment)

**Atveseļošanas fonds** – Atveseļošanas un noturības mehānisma plāns

**EIS** – Elektronisko iepirkumu sistēma

**Investīcija** – Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcija “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām”

**KPVIS –** Kohēzijas politikas fondu vadības informācijas sistēma

**MK noteikumi Nr. 104 -** [Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem)

**MK noteikumi Nr. 138** – [Ministru kabineta 2019. gada 2. aprīļa noteikumi Nr. 138 “Noteikumi par sociālo pakalpojumu saņemšanu”](https://likumi.lv/ta/id/305995-noteikumi-par-socialo-pakalpojumu-sanemsanu)

**MK noteikumi Nr. 205** – [Ministru kabineta 2023. gada 25. aprīļa noteikumi Nr. 205 “Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā”](https://likumi.lv/ta/id/341707-valsts-budzeta-lidzeklu-planosanas-kartiba-eiropas-savienibas-fondu-projektu-istenosanai-un-maksajumu-veiksanai-2021-2027)

**MK noteikumi Nr. 275** [- Ministru kabineta 2003. gada 27. maija noteikumi Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta”](https://likumi.lv/doc.php?id=75481)

**MK noteikumi Nr. 475** – [Ministru kabineta 2023. gada 22. augusta noteikumi Nr. 475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi”](https://likumi.lv/ta/id/344778-eiropas-savienibas-atveselosanas-un-noturibas-mehanisma-plana-3-1-reformu-un-investiciju-virziena-regionala-politika-3-1-2)

**MK noteikumi Nr. 809 -** [Ministru kabineta 2020. gada 17. decembra noteikumi Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”](https://likumi.lv/ta/id/319717-noteikumi-par-majsaimniecibas-materialas-situacijas-izvertesanu-un-socialas-palidzibas-sanemsanu)

**PVN** – Pievienotās vērtības nodoklis

**Senioru ĢVPP** – Ģimeniskai videi pietuvināts pakalpojums pensijas vecuma personām

**TMP -** Trūcīgas/ maznodrošinātas personas

**VTNP -** Vispārējas tautsaimnieciskas nozīmes pakalpojumi

**VID** – Valsts ieņēmumu dienests

Saturs

[1. Vispārīgi jautājumi 2](#_Toc178322892)

[2. Īstenošanas nosacījumi 17](#_Toc178322893)

[3. Attiecināmās izmaksas 19](#_Toc178322894)

[4. Projekta iesnieguma aizpildīšana un pielikumi 20](#_Toc178322895)

[5. Personāls un partneri 23](#_Toc178322896)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Vai gala termiņš projektam netiks mainīts, jo investīcijas papildu uzsaukums ir vienu gadu vēlāk nekā ar 1. otrās kārtas uzsaukums?*(seminārā)* | Pamatojoties uz MK noteikumu Nr. 475 48. punktu, investīcijas otrās kārtas projektu īsteno līdz 30.06.2026. Gala termiņu nav iespējams mainīt, jo to paredz Atveseļošanas un noturības mehānisma plāns un Darbības kārtība, par kuru vienojas Eiropas Komisija un Latvija, kā arī tas izriet no Eiropas Parlamenta un Padomes Regulā (ES) 2023/435 (2023. gada 27. februāris), ar ko groza Regulu (ES) 2021/241 attiecībā uz REPowerEU nodaļām atveseļošanas un noturības plānos un groza Regulas (ES) Nr. 1303/2013, (ES) 2021/1060 un (ES) 2021/1755 un Direktīvu 2003/87/EK noteiktā regulējuma. *(01.08.2024.)* |
| 1.2. | Vai, ja trūcīgai/maznodrošinātai pensijas vecuma personai ir apgādnieki, arī tajā gadījumā mēs nevērtējam apgādnieku spēju apmaksāt pakalpojumu?*(seminārā)* | TMP statuss piešķirams MK noteikumos Nr. 809 noteiktajā kārtībā (vērtē mājsaimniecības ienākumus). Ilgstošas sociālās aprūpes un sociālās rehabilitācijas pakalpojuma institūcijā piešķiršana veicama saskaņā ar MK noteikumiem Nr. 138 un MK noteikumiem Nr. 275 (vērtē apgādnieku ienākumus). Ja TMP apgādniekiem arī ir piešķirts TMP statuss, līdzmaksājums netiek pieprasīts un pašvaldība līdzfinansē pakalpojumu. Ja TMP apgādnieki veic līdzmaksājumu, pakalpojums iegūst ekonomisku raksturu un klasificējas kā VTNP.*(01.08.2024.)* |
| 1.3. | Vai būvprojekta ekspertīze ir obligāta prasība vai vēlama?*(seminārā)* | Būvprojekta ekspertīze ir iekļauta attiecināmajās izmaksās, lai gadījumā, ja finansējuma saņēmējs izvēlas to īstenot, izmaksas ir kompensējamas no Atveseļošanas fonda finansējuma. Vadoties no būvniecības jomas tiesiskā regulējuma, būvprojekta ekspertīze ir obligāta 3. grupas ēkām. Ņemot vērā, ka senioru ĢVPP pensijas vecuma personām ēkas pēc ēku klasifikācijas kritērijiem nav 3. grupas ēkas, tām būvprojekta ekspertīze nav obligāta. Vienlaikus skaidrojam, ka tā būtu vēlama, it īpaši ugunsdrošības prasību atbilstības izvērtēšanai, ņemot vērā, ka ēkās dzīvojošie klienti var būt guloši vai ar dažādiem funkcionālajiem traucējumiem. *(01.08.2024.)* |
| 1.4. | Kā nosacījums “Ēka ir plānota 12 pastāvīgiem iedzīvotājiem (vienā dzīvojamās mājas dzīvoklī 6 pastāvīgie iedzīvotāji) un papildus ēkā pastāvīgi uzturas vismaz 2 atbalsta personas” saskan ar tipveida būvprojektā norādīto?*(seminārā)* |  Senioru ĢVPP ēkā ir 12 klientu istabas, no kurām 8 ir vienvietīgas, bet 4 – divvietīgas.*(01.08.2024.)* |
| Bet būvprojektā ir skaidri norādītas 6+6 vienvietīgas gultas (istabas)*(seminārā)* | Jā, sākotnēji bija plānotas 12 klientu vietas vienā ēkā, taču klientu vietu skaits tika palielināts līdz 16 klientu vietām kā kompromisa risinājums pēc sarunām ar pašvaldībām un Eiropas Komisiju.*(01.08.2024.)* |
| 1.5. | Uz kuru brīdi ir jāizpilda atbilstības un kvalitātes kritēriji? Vai pareizi saprasts, ka iesniedzot projekta pieteikumu jau ir jābūt visām šīm lietām?*(seminārā)* | Kritērijiem jābūt izpildītiem uz projekta iesnieguma iesniegšanas brīdi. Pēc šiem kritērijiem vērtēs iesniegto projekta iesniegumu.*(01.08.2024.)* |
| 1.6. | Vai pilnvarojuma līgums jāiesniedz jau ar projekta iesniegumu, līdz 09.09.2024?*(seminārā)* | Jā, kopā ar projekta iesniegumu. Ņemot vērā, ka ir pagarināts projektu iesniegumu sagatavošanas un iesniegšanas termiņš līdz 07.10.2024., pilnvarojuma līgums kopā ar projekta iesniegumu iesniedzams līdz šim termiņam.*(01.08.2024.)* |
| 1.7. | Vai paredzēti vēl kādi uzsaukumi šim pasākumam?*(seminārā)* | Nav plānots vēl trešais uzsaukums, jo laiks projektu īstenošanai ir ļoti ierobežots – līdz 30.06.2026. Lūdzam arī skatīt atbildi uz 1.1. jautājumu, kāpēc šo termiņu nav iespējams mainīt. *(01.08.2024.)* |
| 1.8. | Ar ko var konsultēties par pilnvarojuma līgumu?*(seminārā)* | Aicinām konsultēties par pilnvarojuma līgumu ar Aģentūras Valsts atbalsta nodaļas vadošo eksperti Ilzi Akmentiņu (e-pasts: Ilze.Akmentina@cfla.gov.lv, tālr.: +371 27090573)*(01.08.2024.)* |
| 1.9. | Par MK noteikumu Nr. 475 48.12.6. apakšpunktu “iespējas saņemt atlīdzības jeb kompensācijas maksājumus, kā arī kompensācijas aprēķināšanas, kontroles un pārskatīšanas nosacījumus un kompensācijas pārmaksas novēršanas un atmaksāšanas nosacījumus” - kas tieši pašvaldībai jādara attiecībā uz kontroli?*(seminārā)* | Pārkompensācijas kontrole ir noteikta Komisijas 2011.gada 20.decembra lēmuma (2012/21/ES) par Līguma par ES darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi 5. un 6. pantos. Tā attiecas uz tiem pakalpojumiem, par kuriem tiks slēgts pilnvarojuma līgums, ko paredz MK noteikumu Nr. 475 14.1 punkts. Kontrole jāveic ne retāk kā vienu reizi 3 gados. Par pilnvarojuma līgumu saturu un pārkompensācijas kontroli lūdzam skatīt arī skaidrojošo informāciju šī dokumenta 1.25, 1.26, 1.27, 1.28, 1.32, 1.33 un 1.34 punktos.*(01.08.2024.)* |
| 1.10. | Vai ir kādi ieteikumi pēc investīcijas pirmā uzsaukuma – kā būtu labāk rīkoties projektu ieviešanas procesā?Kā projektu iesniedzējiem veicās pirmajā uzsaukumā?*(seminārā)* | Bauskas novada pašvaldība dalās ar savu līdzšinējo pieredzi: “Iesniedzām projektu pirmajā uzsaukumā. 24. februārī tika izsludināts iepirkums pēc “projektē-būvē” principa (mūsu iepirkumu var apskatīt EIS pēc ID Nr. BNP 2024/02/AF). Paredzējām projektēšanai 8 mēnešus un būvniecībai  13 mēnešus (12 mēnešus būvdarbi un 1 mēnesi nodošanai ekspluatācijā). Iepirkumu uzraudzības birojs izvēlējās šo iepirkumu pārbaudei, līdz ar to pie gala rezultāta vēl neesam nonākuši, tomēr esam finiša taisnē un ceram, ka augustā varētu nonākt pie iepirkuma rezultāta un septembrī uzsākt projektēšanu. Laika grafiks parāda, ka 6 mēneši mums aizņēma iepirkums un 21 mēnesis būs līguma realizācija. Pie šī scenārija mēs projektu īstenosim 2026. gada maijā.”*(01.08.2024.)* |
| 1.11. | Par kvalitātes kritēriju Nr. 3.7.: vai pareizi saprasts, ka uz iesniegšanas brīdi nav jābūt izsludinātam būvniecības iepirkumam?*(seminārā)* | Jā, nav obligāti. Tas dod tikai papildu punktus.*(01.08.2024.)* |
| 1.12. | Vai var sludināt apvienoto iepirkumu “Projekta piesaiste zemes gabalam un būvniecība”?*(seminārā)* | Jā, to var darīt, izvērtējot riskus vienam vai otram iepirkumu veidam.*(01.08.2024.)* |
| 1.13. | Ja komersants slēgs līgumu ar pašvaldībām par kompensāciju, sniedzot VTNP, vai katru reizi, kad tiks veikti grozījumi pašvaldības saistošajos noteikumos, komersantam jāgroza līgums un jāinformē aģentūra par kompensācijas aprēķinu izmaiņām?*(seminārā)* | Pašvaldība kā funkcijas uzlicēja apstiprina un uzņemas atbildību par to kā un kādā veidā tiks aprēķināta atlīdzība jeb kompensācija un tās apjoms, ietverot šos nosacījumus pilnvarojuma līgumā, kas iesniedzams kopā ar projekta iesniegumu. Ja tiek veiktas izmaiņas pašvaldības saistošajos noteikumos, ir jāvērtē, vai attiecīgās izmaiņas ietekmē pilnvarojuma līguma nosacījumus un, ja nepieciešams, jāveic attiecīgi grozījumi pilnvarojuma līgumā. Ja pilnvarojuma līguma grozījumi paredz izmaiņas kompensācijas aprēķinā, komersantam nav jāinformē aģentūra. Pašvaldība un pakalpojuma sniedzējs vienojas par atlīdzības lielumu un pašvaldība kā funkcijas uzlicējs kontrolē lai neveidotos pārmaksa par veikto pakalpojumu (t.i. veic pārkompensācijas kontroli).*(01.08.2024.)* |
| 1.14. | Par iesniedzamiem dokumentiem – pašvaldībai ir noslēgts nomas līgums par zemes lietošanu. Projekta iesniedzējs iespējams būs komersants.Problēma tāda, ka minētais nomas līgums ir bez apbūves tiesībām, ēkas tiek uzskatītas par dzīvojamam ēkām, bet projektā apbūves tiesības var piešķirt tikai uz nedzīvojamām ēkām. Vai ir kāds ieteikums ko darīt, lai varētu pretendēt uz investīcijas finansējumu?*(seminārā)* | Vadlīnijās par sociālo pakalpojumu reģistrēšanu[[1]](#footnote-2) ir veikti grozījumi, kas paredz, ka ir pieļaujama situācija, ja pakalpojumu sniedzējs nodrošina pakalpojumu ar izmitināšanu un Nekustamā īpašuma valsts kadastra informācijas sistēmā ēkai vai telpu grupai ir noteikts lietošanas veids “Ārstniecības vai veselības aprūpes iestāžu ēkas; ārstniecības vai veselības aprūpes iestāžu telpu grupa” (kods 1264)”, un sociālo pakalpojumu sniedzējs tiek reģistrēts reģistrā.Tomēr tas ir tikai pagaidu risinājums, jo šādiem sociālo pakalpojumu sniedzējiem kopā ar iesniegumu pakalpojuma reģistrācijai būs jāiesniedz rakstveida apliecinājums par to, ka persona apņemas saprātīgā laika termiņā uzsākt un iegūt atbilstošu galveno ēkas lietošanas veidu, t.i. kodu “1130”.Papildus aicinām izvērtēt iespēju uzsākt procesu par zemesgabala īpašuma tiesību nodošanu sociālo pakalpojumu sniedzējam.*(01.08.2024.)* |
| 1.15. | Vai projektā obligāti izmantojams tikai tipveida projekts, vai nav iespēja šo tipveida projektu ar dzīvojamo māju izmainīt uz publisku ar veselības pakalpojumu saistītu ēku?*(seminārā)* | Jā, tipveida projekts ir obligāts. *(01.08.2024.)* |
| 1.16. | Vai aprūpes nama apbūves zemesgabalā, kas atrodas nedaudz aiz pilsētas robežas un, kur nav pieejamas esošās pilsētas centralizētās sistēmas, ierīkots artēziskais urbums (ar atbilstošām iegūtā ūdens sagatavošanas un attīrīšanas iekārtām) un bioloģiskās attīrīšanas ietaises kanalizācijas ūdens attīrīšanai/novadīšanai būs uzskatāmas par “centralizētām sistēmām”?*(rakstiski)* | Izvērtējot jautājumu, jāsecina, ka artēziskais urbums nebūtu uzskatāms par centralizēto ūdensapgādes sistēmu, taču tā dēļ projekta iesniegums nav noraidāms.Vēlamies vērst uzmanību, ka atbilstoši MK noteikumu Nr. 475 1. pielikuma, 3.7. kvalitātes kritērijā ir noteikts sasniedzamais minimālais punktu skaits – 3, ko var sasniegt, izpildot citus nosacījumus. *(05.08.2024.)* |
| 1.17. | Atsaucoties uz atlases nolikuma 2. pielikumu, ir jautājums par telpu aprīkošanai nepieciešamā materiāltehniskā nodrošinājuma iegādi: vai šajā gadījumā aprīkojuma iegāde ir obligāti jāorganizē caur iepirkuma procedūru? Ja jā (kas gan būtiski pagarinās iepirkuma procesu), tad kādā veidā? Caur EIS vai uzņēmums pats rīko iepirkuma procedūru? *(rakstiski)* | Atbilstoši MK noteikumu Nr. 475 41.5. punktam, iepirkumus veic atbilstoši normatīvajiem aktiem publisko iepirkumu jomā, īstenojot atklātas, pārredzamas, nediskriminējošas un konkurenci nodrošinošas iepirkuma procedūras, tai skaitā ievērojot normatīvajā aktā par publisko būvdarbu līgumos obligāti ietveramajiem noteikumiem un to saturu noteiktās prasības. Ja nepieciešams, šo noteikumu 14.1. punktā minētie finansējuma saņēmēji, izmantojot EIS, var savstarpēji vienoties par centralizēta publiskā iepirkuma organizēšanu.Vienlaikus, atbilstoši šo noteikumu 41.5.1 apakšpunktam šo noteikumu 14.2. apakšpunktā minētais finansējuma saņēmējs, proti, sociālo pakalpojumu sniedzējs, ievēro MK noteikumos Nr. 104 noteikto līguma slēgšanas tiesību piešķiršanas procedūru (ja attiecināms) un ierobežojumus šādu līgumu slēgšanai, tai skaitā aizpilda un apstiprina MK noteikumu Nr. 104 1. pielikumā noteikto apliecinājumu par interešu konflikta neesamību un pievieno to iepirkumu līgumu slēgšanas dokumentācijai. Finanšu ministrijas 2023. gada 13. februāra izstrādāto vadlīniju 90. punktā ir minēts, ka Atveseļošanas fonda investīcijas īstenošanas ietvaros nepieciešamo iepirkumu veikšanai finansējuma saņēmēju līmenī, kā arī, ja attiecināms, sadarbības partneru un gala labuma guvēju līmenī piemērojams publisko iepirkumu tiesiskais regulējums (atkarībā no konkrētā noslēdzamā līguma, tā finansēšanas avota un līgumslēdzēja juridiskā statusa attiecīgi ir piemērojams Publisko iepirkumu likums, Sabiedrisko pakalpojumu sniedzēju iepirkumu likums vai MK noteikumi Nr. 104)[[2]](#footnote-3).Papildus vēršam uzmanību, ka iepirkumu līgumos (MK noteikumu Nr. 475 41.6. punkts), ja vien ir iespējams, organizējot publiskā iepirkuma procedūru, ievēro zaļā publiskā iepirkuma un sociāli atbildīgā iepirkuma principus.*(07.08.2024.)* |
| 1.18. | Ņemot vērā likumā noteiktos termiņus, kas pašvaldībai ir jāievēro izsludinot nomas tiesību iepirkumu vai īpašuma atsavināšanas iepirkumu, ir skaidrs, ka līdz 09.09.2024. to nav fiziski iespējams paveikt. Vai šādā gadījumā ir pieļaujams un vai CFLA un LM pieņemtu nodomu protokolu vai apliecinājumu, kas ir veidots pašvaldībā par šādas procedūras uzsākšanu, kas ir paredzēta konkrētā projekta īstenošanai?*(rakstiski)* | Skaidrojam, ka atbilstoši projekta iesnieguma veidlapas aizpildīšanas metodikā norādītajam, lai aizpildītu minētās veidlapas sadaļu “Investīciju projekta īstenošanas adrese” var sniegt jebkuru informāciju, tostarp nodomu protokolu ar pašvaldību vai pašvaldības apliecinājumu. Tomēr vienlaikus jāmin, ka projekta iesnieguma veidlapā iekļautā informācija ir nepieciešama projekta izvērtēšanai un minētajā gadījumā – atbilstības novērtēšanai, saskaņā ar MK noteikumu Nr. 475 1. pielikumā minēto 2.24. kritēriju. Uz projekta iesniegšanas brīdi var būt iesniegts nodomu protokols, bet līdz projekta vērtēšanas (nosacījumu izpildes) beigām būs jābūt īpašuma tiesības vai nomas tiesības apliecinošam dokumentam, pretējā gadījumā projekta iesniegums tiks noraidīts. Informējam, ka ar 2024. gada 3. septembra Ministru kabineta noteikumiem Nr. 589 “Grozījumi Ministru kabineta 2023. gada 22. augusta noteikumos Nr. 475 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi”, projektu iesniegumu atlase pagarināta līdz 07.10.2024.*(08.08.2024.)* |
| 1.19. | Vai pašvaldībām pietiek ar to, ka sabiedrisko pakalpojumu sniedzējs pārkompensācijas apmēra tabulu iesniedz pašvaldībai 1 reizi gadā?*(seminārā)* | Jā, sabiedrisko pakalpojumu sniedzējs var iesniegt pārkompensācijas apmēra tabulu pašvaldībām 1 reizi gadā.*(22.08.2024.)* |
| 1.20. | MK noteikumu Nr. 475 38. punkts un tā apakšpunkti paredz iespēju pieprasīt avansa maksājumu no aģentūras.MK noteikumi Nr. 205 norāda, ka, īstenojot projektus ar Eiropas fondu finansējumu, finansējuma saņēmējam, ir nepieciešams izveidot darījumu kontu ar trīspusēju līgumu starp aģentūru, banku un finansējuma saņēmēju vai izveidot kontu ar bankas garantiju.Vai MK noteikumu Nr. 205 noteikumi attiecībā uz maksājumu kārtību ir piemērojami MK noteikumu Nr. 475 ietvertajam projektam? Proti, vai MK noteikumos Nr. 475 paredzētā avansa maksājuma saņemšanai ir nepieciešams izveidot darījuma kontu vai bankas kontu Eiropas savienības kredītiestādē ar bankas garantiju, atbilstoši MK noteikumu Nr. 205 punktiem Nr. 12., 12.1. un 12.2.?Vienlaikus, darījuma konta gadījumā, kā norisinās projekta īstenošanas apmaksa, vai avanss tiek iemaksāts darījumu kontā un finanšu saņēmējs saņem naudu tikai pēc attiecīgo darbu izpildes kā norādīts MK noteikumu Nr. 205 25.1. punktā, vai tomēr finanšu saņēmējam ir tiesības īstenot projektu, nesedzot izmaksas pašam, bet lietojot attiecīgo avansa maksājumu kā norādīts MK noteikumu Nr. 205 24. punktā?*(rakstiski)* | MK noteikumi Nr. 205 nav piemērojami Eiropas Savienības Atveseļošanas fonda noteikto investīciju ieviešanai.MK noteikumu Nr. 475 38. punktā ir noteikta avansa saņemšanas un izlietošanas kārtība. Atbalsta summas saņemšanai avansa maksājuma veidā finansējuma saņēmējs KPVIS iesniedz avansa pieprasījumu, kurā tiek norādīta informācija par plānotā avansa apmēru un tā plānoto izlietojumu rādītāju sasniegšanā, vienlaikus pamatojot avansa maksājuma nepieciešamību saskaņā ar MK noteikumu Nr. 475 38.1.1. apakšpunktu. Avansa apjoms ir līdz 50% no projektam pieejamā Atveseļošanas fonda finansējuma apmēra. Tā pieprasīšanas, izmaksāšanas un izmantošanas kārtība ir noteikta MK noteikumos Nr. 475, kā arī līgumā par projekta īstenošanu. Avansa pieprasījuma izskatīšanas termiņš ir 15 (piecpadsmit) darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku. Pieprasītais avansa apmērs apgūstams 6 (sešu) mēnešu laikā no tā izmaksāšanas brīža saimnieciskā gada ietvaros, ja finansējuma saņēmējs ir pašvaldība, pašvaldības iestāde, pašvaldības kapitālsabiedrība vai pašvaldības kontrolēta kapitālsabiedrība, kas nodrošina nekustamo īpašumu pārvaldīšanu un apsaimniekošanu vai sociālo pakalpojumu sniegšanu (turpmāk – pašvaldības kapitālsabiedrības), 6 (sešu) mēnešu laikā no tā saņemšanas, ja finansējuma saņēmējs ir  sociālo pakalpojumu sniedzējs – komersants, biedrība vai nodibinājums.Aģentūra, veicot avansa un starpposma maksājumus finansējuma saņēmējam, nodrošina, ka avansa un starpposma maksājumos norādītā Atveseļošanas fonda finansējuma kopsumma nepārsniedz 90 procentus no projektam pieejamā Atveseļošanas fonda finansējuma apmēra.Savukārt informācija par norēķinu kontu ir iekļauta līguma projekta 8. punktā, kas pieejams [https://www.cfla.gov.lv/lv/3-1-2-3-i-k-2](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2F3-1-2-3-i-k-2&data=05%7C02%7Claine.estere.silma%40cfla.gov.lv%7Cef1231446e3d4abac47d08dcbd182510%7Cc2d02fb61e644741866ff8f5689ca39a%7C0%7C0%7C638593158613010033%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=akyAMZR%2BGPT5uIjl%2BKvMRsFERVw%2FXt54PSxwyp9uhds%3D&reserved=0) un nosaka, ka, ja  Projektā paredzēts(-i) avansa maksājums(-i), Finansējuma saņēmējs Projekta īstenošanai atver kontu Valsts kasē vai norēķinu kontu Eiropas Savienības dalībvalstī vai Eiropas Ekonomikas zonas valstī reģistrētā kredītiestādē un iesniedz kredītiestādes garantiju/darījuma kontu Eiropas Savienības dalībvalstī vai Eiropas Ekonomikas zonas valstī reģistrētā kredītiestādē. Ja darījuma konts tiks atvērts kredītiestādē, kas nav Valsts kase, Finansējuma saņēmējam būs jānodrošina, ka kredītiestādes garantijā ir norādīta vismaz summa, izsniegšanas datums, spēkā stāšanās datums, darbības termiņš, kas nav īsāks par diviem mēnešiem pēc <Līgumā/Vienošanās> noteiktā Projekta pabeigšanas datuma, un nosacījumi, ka pēc pirmā Aģentūras pieprasījuma saņemšanas, kurā paziņots, ka Finansējuma saņēmējam saskaņā ar <Līgumu/ Vienošanos> ir iestājies pienākums atmaksāt avansa maksājuma summu, kredītiestāde apņemas pilnā apmērā atmaksāt uz Aģentūras norādīto kontu garantēto avansa maksājuma summu 5 (piecu) darbdienu laikā pēc Aģentūras rakstiska pieprasījuma saņemšanas.*(15.08.2024.)* |
| 1.21. | Vai ALTUM piešķirtais aizdevums netiks kvalificēts kā valsts atbalsts un kā dubultais finansējums?*(rakstiski)* | Pārsvarā ALTUM atbalsta programmas kvalificējas kā valsts atbalsts. MK noteikumi Nr. 475 neparedz valsts atbalsta kumulēšanas (apvienošanas) nosacījumus, līdz ar to valsts atbalstu apvienošana šajos MK noteikumos nav atļauta.ALTUM izsniedz kredītu tiem, kam bankas nesniedz, līdz ar to tas kvalificējas kā valsts atbalsts.*(20.08.2024.)* |
| 1.22. | Attiecībā par finansējuma piesaistes risinājumiem (ja projekta iesniedzēja finanšu kapacitāte nav pietiekama), vai CFLA uzskatītu par pieņemamu, ja projekta iesniegumam būtu pievienota vēstule vai nodomu protokols no kredītiestādes, kas apliecinātu gatavību finansēt (kreditēt) projekta papildus radušos izdevumus?*(rakstiski)* | Skaidrojam, ka šajā gadījumā tiek pieņemts, ka kredītiestāde saskaņā ar savām uzraudzības procedūrām būs atbildīgi izvērtējusi sava klienta kredītvēsturi, maksātspēju un citus kritērijus, kas nepieciešami kredītspējas pārbaudei. Līdz ar to, kredītiestādes vēstule vai nodomu protokols apliecina finansējuma piesaistes risinājumu gadījumos, kad projekta iesniedzēja finanšu kapacitāte nav pietiekama finansēšanai no pašu resursiem.*(08.08.2024.)* |
| 1.23. | Vai pilnvarojuma līgums uzdod obligāti pašvaldībai pirkt pakalpojumu, izrietoši no tā, piesaistīt papildus budžeta līdzekļus?*(seminārā)* | Tā kā pilnvarojuma līgums ir par ģimeniskai videi pietuvinātu pakalpojumu nodrošināšanu, pašvaldībām ir jānodrošina klienti, ja tiem būs radusies nepieciešamība pēc ilgstošās sociālās aprūpes un sociālās rehabilitācijas, pakalpojuma saņemšanai pie konkrētā pakalpojuma sniedzēja, kā arī attiecīgi jālīdzfinansē pakalpojuma izmaksas. Klientu skaits var būt un var nebūt fiksēts pilnvarojuma līgumā. Papildus skaidrojam, ka pašvaldībām atbilstoši Pašvaldību likumam un Sociālo pakalpojumu un sociālās palīdzības likumam ir pienākums pildīt noteikto autonomo funkciju – nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Pilnvarojuma līgums ir viens no risinājumiem, kas ļautu nodrošināt saviem iedzīvotājiem nepieciešamo ilgstošās sociālās aprūpes vai sociālās rehabilitācijas pakalpojumu, ja pašvaldībai pašai nav iespēju izveidot attiecīgo pakalpojuma sniedzēju. *Skatīt arī atbildi uz nākamo jautājumu.**(22.08.2024.)* |
| 1.24. | Vai noslēdzot pilnvarojuma/deleģējuma līgumu ar privāto pakalpojuma sniedzēju, pašvaldība garantē klientu plūsmu un attiecīgi budžeta līdzfinansējumu konkrētos apmēros?*(seminārā)* | Skat. atbildi uz 1.23. jautājumu. Papildus skaidrojam, ka pašvaldībām nav obligāti jānorāda konkrēts, garantēts klientu skaits līgumā. Pilnvarojuma līgums neuzliek šādu pienākumu, jo tā ir pakalpojuma sniedzēja atbildība par vietu skaitu aizpildīšanu. Pašvaldība pārvalda publisko resursu, attiecīgi, ja tā uzskata par nepieciešamu, ir iespējams pilnvarojuma līgumā fiksēt klientu skaitu, kā arī līgumcenu, par kādu pakalpojuma sniedzējs un pilnvarojuma uzlicējs ir vienojušies. Ja pašvaldība, apzinot savas teritorijas iedzīvotāju vajadzības un savas budžeta iespējas, saprot, ka nav iespējams nodrošināt visas 16 klientu vietas, pilnvarojuma līgumā var tikt noteikts maksimālais klientu skaits, ko pašvaldība tiešām spēj garantēt. Ja gadījumā tās nav 16, tad attiecīgi pakalpojuma sniedzējam ir jāmeklē vēl kāda pašvaldība, ar ko sadarboties, lai būtu nodrošinātas šīs 16 klientu vietas. *(22.08.2024.)* |
| 1.25. | Kāpēc ir vajadzīgs pilnvarojuma līgums?*(seminārā)* | Pilnvarojuma līguma nepieciešamība noteikta MK noteikumu Nr. 475 14.1 punktā: *Ja šo noteikumu 14. punktā minētais finansējuma saņēmējs investīcijas otrās kārtas projekta ietvaros plāno sniegt ģimeniskai videi pietuvinātu pakalpojumu šo noteikumu 4.2. apakšpunktā minētajām personām, tas ģimeniskai videi pietuvinātu pakalpojumu sniedz kā vispārējas tautsaimnieciskas nozīmes pakalpojumu atbilstoši Eiropas Komisijas 2011. gada 20. decembra lēmumam Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*. Pilnvarojuma līgums ir nepieciešams tikai tajos gadījumos, kad tiek izmantoti ekonomiska rakstura (saimnieciskie) pakalpojumi. Funkcijas uzlicējs ir tas, kurš definē savas nepieciešamības; pakalpojumu sniedzējs pakalpojumu sniedz tādā apmērā, kā funkcijas uzlicējs (šajā gadījumā – pašvaldība) to ir noteicis. Vēršam uzmanību, ka, ja projekta iesnieguma mērķa grupas personas ir plānotas atbilstoši MK noteikumu Nr. 475 4.2. apakšpunktā noteiktajām, tad pilnvarojuma līgums saskaņā MK noteikumu Nr. 475 18.1. apakšpunktu un atlases noteikto ir obligāti pievienojams dokuments, iesniedzot projekta iesniegumu KPVIS. Vienlaikus jāuzsver, ka pilnvarojuma līgums tiek vērtēts atbilstības kritērijā Nr. 2.1 “Projekta iesniedzējs atbilst noteikumos par Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam 3.1.2.3.i. investīcijas “Ilgstošas sociālās aprūpes pakalpojumu noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanu un uzraudzību (turpmāk – noteikumi) noteiktajām prasībām”, kas ir neprecizējams kritērijs.Pilnvarojuma līgumā jābūt iekļautam: * sniedzamā ģimeniskai videi pietuvinātā pakalpojuma apraksts;
* prasība ģimeniskai videi pietuvinātam pakalpojuma sniedzējam uzturēt un atjaunot nepieciešamo tehnisko aprīkojumu, lai nodrošinātu MK noteikumu 48.12.1. apakšpunktā minētā pakalpojuma izpildi;
* ģimeniskai videi pietuvinātā sociālā pakalpojuma sniegšanas laikposms – līdz 10 gadiem;
* ģimeniskai videi pietuvinātā sociālā pakalpojuma sniegšanas teritorija;
* sociālo pakalpojumu sniedzējam piešķirto ekskluzīvo vai īpašo tiesību būtība;
* iespējas saņemt atlīdzības jeb kompensācijas maksājumus, kā arī kompensācijas aprēķināšanas, kontroles un pārskatīšanas nosacījumi un kompensācijas pārmaksas novēršanas un atmaksāšanas nosacījumi;
* atsauce uz Eiropas Komisijas 2011. gada 2. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem ir uzticēts sniegt vispārējas nozīmes tautsaimniecības pakalpojumu[[3]](#footnote-4).

*(22.08.2024.)* |
| 1.26. | Kā nonākt līdz pilnvarojuma līguma slēgšanai, kam tad piešķirt līguma slēgšanas tiesības?*(seminārā)* | Skaidrojam, ka Eiropas Komisijas 2011. gada 20. decembra lēmums Nr. 2012/21/ES par Līguma par Eiropas Savienības darbību [106. panta](https://likumi.lv/ta/id/344778#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi dalībvalstīm **ir devis rīcības brīvību tiesību aktu izvēlē saskaņā ar kuriem tās uzliek vispārējas tautsaimnieciskas nozīmes sniegšanas pienākumu** (skat. Eiropas Komisijas lēmuma 4.pantu).Eiropas Komisijas lēmums vien nosaka, to, ka  pēc tam, kad valsts (šajā gadījumā pašvaldība) ir nepārprotami definējusi sabiedriskā pakalpojuma ietvaru, šī pakalpojuma nodrošināšanu ar speciālu pilnvarojuma aktu (kas var būt viens vai vairāki normatīvie akti, vai pakalpojuma līgums) nepieciešams uzticēt veikt vienam vai vairākiem komersantiem.  *Gadījumos, kad senioru ĢVPP grib nodrošināt vairāki komersanti, būtu ieteicams pašvaldībām izvērtēt nepieciešamo potenciālo pakalpojumu sniedzēju skaitu un, ja nepieciešams, jārīko to atlase.* *(22.08.2024.)* |
| 1.27. | Kādas likmes tiek piemērotas, lai aprēķinātu saprātīgas peļņas procentuālo apjomu?*(rakstiski)* | Rokasgrāmatā par Eiropas Savienības valsts atbalsta, publiskā iepirkuma un iekšējā tirgus noteikumu piemērošanu vispārējas tautsaimnieciskas nozīmes pakalpojumiem un jo īpaši vispārējas nozīmes sociālajiem pakalpojumiem (29.4.2013 SWD(2013) 53 final/2)[[4]](#footnote-5) 131. un 132. atbildē Eiropas Komisija ir sniegusi redzējumu par saprātīgas peļņas noteikšanu, t.sk. tās saistību ar nozares riska līmeni, cita starpā arī norādot, ka saprātīgas peļņas augšējā robeža, ja pakalpojuma sniegšana nav saistīta ar būtisku risku, nosakāma kā tas minēts EK lēmuma 5. panta 7. punktā, vadoties no mijmaiņas darījumu likmēm[[5]](#footnote-6). Ņemot vērā iepriekš minēto, ja saprātīga peļņa tiek pamatota ar kapitāla rentabilitātes koeficientu, par tā noteikšanu ir atbildīga pašvaldība kā funkcijas uzlicēja. Savukārt, ja nav būtisku risku un izmanto mijmaiņas darījuma likmi4, tad šajā gadījumā balstās uz 10 gadu likmi, jo līguma termiņš 10 gadi. Uz Latviju attiecas eiro likmes. Saprātīgas peļņas apjomu nosaka funkcijas uzlicējs.*(22.08.2024.)* |
| 1.28. | Vai ir nepieciešams definēt pilnvarojuma līgumā pakalpojuma cenu?*(seminārā)* | Pilnvarojuma līgumā obligāti pakalpojuma cena nav jādefinē (tas var būt viens no vairākiem risinājumiem). Skaidrojam, ka ir iespējami dažādi risinājumi:* tiek nodefinēts pilnvarojuma līgumā pakalpojuma cenas veidošanās algoritms;
* tiek iekļauta atsauce uz pašvaldības saistošajiem noteikumiem, kuros ir noteikts, kā veidojās kompensējamo pakalpojumu cena;
* tiek noteikta konkrēta fiksēta pakalpojuma cena.

*(22.08.2024.)* |
| 1.29. | Vai gadījumā, ja pašvaldībā, kurā nav pieprasījuma pēc šāda veida pakalpojuma un nepastāv tirgus nepilnības, kāds sabiedriskā pakalpojuma sniedzējs vēlas realizēt/attīstīt sociālās aprūpes pakalpojumu šajā pašvaldības teritorijā, vai pilnvarojuma līgums būtu jāslēdz ar to pašvaldību, no kuras nāktu klienti? Proti, ja pakalpojums atrodas konkrētā pašvaldības teritorijā, savukārt klienti nāktu no kādas blakusesošas pašvaldības teritorijas?*(seminārā)* | Šāda situācija ir iespējama ar nosacījumu, ka šim pakalpojuma sniedzējam pieder īpašums konkrētajā administratīvajā teritorijā, kur arī tiktu attīstīts jaunais pakalpojums. Pamatojoties uz Sociālo pakalpojumu un sociālās palīdzības likuma 9. panta 4. daļu, *pašvaldības, kuras nav izveidojušas nepieciešamos sociālo pakalpojumu sniedzējus, slēdz līgumus ar citiem sociālo pakalpojumu sniedzējiem vai ar citām pašvaldībām par minēto sociālo pakalpojumu sniegšanu un samaksu. Šie sociālie pakalpojumi pilnībā vai daļēji tiek finansēti no pašvaldības budžeta.* Proti, pašvaldība ir tiesīga pirkt pakalpojumus no citu pašvaldību teritorijā esošiem pakalpojumu sniedzējiem, ja tās teritorijā nav šāda pakalpojuma sniedzēja. Ja viena pašvaldība nevar nodrošināt pilnu noslodzi, pilnvarojuma līgumu var slēgt ar vairākām pašvaldībām. Tāpat varētu būt, ka īpašums ir vienā teritorijā, bet pilnvarojuma līgums ir, piemēram, no blakus pašvaldības, kura vēlas tur saviem iedzīvotājiem nodrošināt pakalpojumu.Piemēram, arī atkritumu apglabāšanas poligoni ir sabiedrisks pakalpojums saskaņā ar VTNP līgumiem. Un tādā gadījumā tiek slēgti VTNP līgumi ar daudzām pašvaldībām, bet pakalpojums tiek sniegts vienas konkrētas pašvaldības adresē. Proti, teritoriālais faktors ir svarīgs tirgus nepilnības un pārkompensācijas kontroles mehānismam, nevis sniegšanas adresei.*(22.08.2024.)* |
| 1.30 | No kura brīža sākas pilnvarojuma līguma “tecējums” ?*(seminārā)* | No pilnvarojuma līguma noslēgšanas brīža.*(22.08.2024.)* |
| 1.31. | Vai visiem VTNP līgumiem ir jābūt noslēgtiem pirms projektu iesniegšanas?*(seminārā)* | VTNP līgumam ir jābūt noslēgtam uz projekta iesnieguma iesniegšanas brīdi. Ja projekta īstenošanas laikā rodas nepieciešamība noslēgt VTNP līgumu ar citu pašvaldību, to ir iespējams izdarīt, veicot attiecīgus grozījumus arī līgumā par projekta īstenošanu (noslēgts ar aģentūru).VTNP līgumam jābūt noslēgtam, lai aģentūra varētu piešķirt valsts atbalstu saskaņā ar Eiropas Komisijas Lēmumu Nr. 2012/21/ES2. *(22.08.2024.)* |
| 1.32. | Vai pietiek ar pilnvarojuma līgumu, lai sniegtu pakalpojumu abām mērķa grupām? Vai vajag divus dokumentus?*(seminārā)* | Pilnvarojuma līgums ir jāslēdz tikai tajā gadījumā, ja tiek plānots sniegt pakalpojumu MK noteikumu Nr. 475. 4.2. punktā noteiktajai mērķa grupai*.* Ja mērķa grupa ir paredzēti klienti, kas noteikti MK noteikumu Nr. 475 4.1. punktā, proti, pensijas vecuma personas, kurām ir piešķirts trūcīgas vai maznodrošinātas mājsaimniecības statuss, projektam ir pievienojams nodomu protokols. *(22.08.2024.)* |
| 1.33. | Vai pakalpojuma sniedzējam pilnvarojuma līgums uzliek kādas papildus saistības 10 gadu garumā izņemot, to, ka pašvaldība atļauj būvēt ēku un turpmāk pakalpojuma sniedzējs tajā sniedz attīstīto pakalpojumu?*(seminārā)* | Skaidrojam, ka tas ir līguma priekšmeta jautājums, proti, slēdzot līgumu par infrastruktūras izveidošanu, tiek noteiktas saistības, piemēram, līgumcena, pakalpojumu apmērs, pienākumi u.c. Galvenās pilnvarojuma līguma prasības investīcijas ietvaros: ēkas būvniecība, sociālās aprūpes pakalpojuma nodrošināšana un atskaites par pakalpojumu izmaksām iesniegšana, lai pašvaldība spētu pārliecināties par pārkompensācijas neesamību. Prasības līguma saturam ir noteiktas kritēriju piemērošanas metodikā.*(22.08.2024.)* |
| 1.34. | Kā darbojas pārkompensācija?*(seminārā)* | Kompensācija ir samaksa par paredzēto atlīdzību (neto izmaksas + saprātīga peļņa). Paredzot, ka tiek izrakstīts un apmaksāts rēķins par padarīto katrā mēnesī, pārkompensācija neiestāsies, jo atskaites un savstarpējie norēķini būs katru mēnesi par paveikto.Savukārt, ne mazāk kā reizi trijos gados un uz pilnvarojuma līguma darbības perioda beigām, funkcijas uzlicējam (pašvaldībai) ir jāpārbauda, jāizvērtē, vai kopējās izmaksas pakalpojumu sniedzējam nepārsniedz 15 000 000 *euro* slieksni gadā.Pašvaldībai ir jāpārbauda:1. kādā apjomā ir neto izmaksas, ko pārbauda vienu reizi gadā vai vienu reizi trijos gados, pakalpojuma sniedzējam iesniedzot atskaites, kā to paredz noslēgtais līgums;
2. vai netiek pārsniegts maksimālais kompensācijas apjoms, kas ir iepriekš minētais 15 000 000 *euro* slieksnis gadā. Šajā summā ietilpst visas kompensācijas summas, ko pakalpojuma sniedzējs ir saņēmis. Attiecīgi, pakalpojuma sniedzējs atskaitās, cik tad viņš ir saņēmis no visiem sniegtajiem publiskiem līdzekļiem.

Pārkompensācija ir teorētiski iespējama tikai tādā gadījumā, ja pašvaldība vai kāda cita iestāde (piemēram, aģentūra) sniedz papildus atbalstu saskaņā ar Eiropas komisijas Lēmuma Nr. 2012/21/ES2 nosacījumiem. Piemēram, pašvaldība sniedz kādas dotācijas, lai kompensētu iztrūkumu starp klienta maksājumu un reālajām pakalpojuma izmaksām, bet kādā brīdī izmaksas būtiski samazinās. Vai cita publiska finansējuma piešķīrējiestāde sniedz citu atbalstu (piemēram, nodokļu atlaidi, grantu infrastruktūras izveidošanai u.tml.) saskaņā ar VTNP nosacījumiem, kas arī ir summāri jāieskaita kompensācijas apjomā.*(22.08.2024.)* |
| 1.35. | Ja projekta iesniedzējs ir biedrība un plāno nomāt pašvaldības zemi ar apbūves tiesībām, taču pašvaldība vēl kārto zemes atdalīšanas jautājumu. Kādam dokumentam par nekustamo īpašumu /zemi/ ir jābūt uz iesniegšanas brīdi? Adrese un vieta ir zināma, bet īpašuma formēšana ir procesā.*(seminārā)* | Jāsniedz/jāpievieno informācija projektā, kas pierāda plānoto īpašumtiesību nostiprināšanas procesa virzību, piemēram, hipersaite uz pašvaldības lēmumu par zemes atdalīšanas un nodošanas lēmumu. Ja tiks konstatēts, ka īpašumtiesības nav sakārtotas pilnībā, būs ticami pierādījumi par to sakārtošanas iespējamību, tiks izvirzīts nosacījums, lūdzot sakārtot. Piemēram, lēmums par apbūves tiesību nodošanu varētu būt kā pierādījums par īpašumtiesību sakārtošanas progresu, procesu.*(22.08.2024.)* |
| 1.36. | Ja iepirkuma rezultātā tiks noskaidrots sabiedriskā pakalpojuma sniedzējs, tad pašvaldība nerīkojot apbūves tiesību var pieņemt lēmumu par apbūves tiesību nodošanu, nerīkojot izsoli uz apbūves tiesībām?*(seminārā)* | Skaidrojam, ka šie abi aspekti nav sasaistāmi, bet ir nodalāmi. Apbūves tiesību piešķiršana arī ir jānodrošina, ievērojot normatīvo aktu prasības (skat. Ministru kabineta 2018. gada 19. jūnija noteikumus Nr. 350 “Publiskas personas zemes nomas un apbūves tiesības noteikumi”). *(22.08.2024.)* |
| 1.37. | Kāda ir atšķirība starp pilnvarojuma un deleģēšanas līgumiem? *(seminārā)* | Deleģējuma līgums tiek slēgts par neekonomiska rakstura pakalpojumiem (par klientiem, kas noteikti MK noteikumu Nr. 475 4.1. punktā. Pilnvarojuma līgums tiek slēgts, ja ir plānots sniegt ekonomiska rakstura pakalpojumu (klientiem, kas noteikti MK noteikumu Nr. 475 4.2. punktā). *(01.08.2024.)* |
| 1.38.  | Saprotam, ka ir pieejami gan avansa maksājumi, gan starpposmu maksājumi, bet vai pareizi, ka ES fondi finansē maksimāli 90% no projekta izmaksām un uzņēmumam 10% ir jābūt līdzfinansējumam?*(rakstiski)* | Skaidrojam, ka MK noteikumu Nr. 475 11. punkts nosaka: *Investīcijas otrās kārtas kopējo finansējumu veido Atveseļošanas fonda finansējums un cits finansējums:**11.1. pašvaldības un privātais finansējums pievienotās vērtības nodokļa izmaksu segšanai;**11.2. pašvaldības un privātais finansējums investīcijas otrās kārtas projektu atbalstāmo darbību īstenošanai, ja investīcijas otrās kārtas projektu īstenošanai nepieciešamie ieguldījumi pārsniedz tiem pieejamo Atveseļošanas fonda finansējumu, bet tie ir tieši saistīti ar šo noteikumu 7.2. apakšpunktā minētā mērķrādītāja sasniegšanu un atbilst šo noteikumu 31. punktā minētajām atbalstāmajām darbībām un šo noteikumu 32. punktā minētajām attiecināmo izmaksu pozīcijām.*Respektīvi, 10% nav līdzfinansējums, bet atlikušais Atveseļošanas fonda maksājums pēc projekta pabeigšanas.*(26.09.2024.)* |
| 1.39. | Vai projektam piesakoties jābūt jau nodibinātam uzņēmuma vai to var izdarīt pēc tam, kad projekts ir izskatīts un saņemts lēmums (pozitīvs vai negatīvs)?*(rakstiski)* | MK noteikumu Nr. 475 anotācijā ir noteikts, ka *ņemot vērā plānoto finansējuma saņēmēja loka paplašināšanu, MK noteikumos Nr. 475 veiktas attiecīgas izmaiņas 14. punktā, papildinot ar privātajiem sociālo pakalpojumu sniedzējiem (komersanti, biedrības un nodibinājumi, kas sniedz vai plāno sniegt ilgstošas sociālās aprūpes un sociālās rehabilitācijas pakalpojumu institūcijā).*Tātad arī tādi, kuri plāno sniegt.MK noteikumu Nr. 475 41.15. punkts nosaka, ka  pēc ģimeniskai videi pietuvinātu pakalpojumu infrastruktūras izveidošanas nodrošina pakalpojuma reģistrēšanu Sociālo pakalpojumu sniedzēju reģistrā atbilstoši normatīvajiem aktiem par sociālo pakalpojumu sniedzēju reģistrēšanu, bet ne vēlāk kā **līdz 2027. gada 30. jūnijam.**Vēršam uzmanību, kaMK noteikumi Nr. 475 neparedz nosacījumus par uzņēmuma darbības ilgumu uz projekta iesnieguma iesniegšanas brīdi.*(26.09.2024.)* |
| Ja uz pieteikšanās brīdi jābūt jau esošam uzņēmumam un tikko dibināts uzņēmums neder, tad vai ir iespējams pēc tam pārlikt projektu uz citu uzņēmumu?*(rakstiski)* |
| 1.40. | Vai uzņēmumam, kurš piesakās projektam un tiek piešķirs atbalsts, var pēc tam mainīties uzņēmuma dalībnieki/īpašnieki?*(rakstiski)* | Uzņēmuma dalībnieki/īpašnieki var mainīties, taču finansējuma piešķiršanas gadījumā, šīs izmaiņas uzņēmuma vadībā nevar ietekmēt projekta īstenošanu. Vienlaikus vēršam uzmanību, ka par jebkurām izmaiņām nekavējoties ir jāinformē aģentūra.*(26.09.2024.)* |
| 1.41. | Vai uz pieteikšanās brīdi jau ir jābūt konkrētai adresei kur tiks realizēts projekts, vai arī ir pietiekoši ar to ka tiek norādīts novads?*(rakstiski)* | Skaidrojam, ka projekta iesniegumā, atbilstoši MK noteikumiem Nr. 475 un atlases nolikumam un tā pielikumiem, nepietiek norādīt tikai novadu, kā projekta īstenošanas vietu.MK noteikumu Nr. 475 39. punkts nosaka, ka *ģimeniskai videi pietuvināta pakalpojuma sniegšanas ēkas plāno izveidot uz zemes īpašuma, kas ir finansējuma saņēmēja īpašumā vai uz kuru finansējuma saņēmējam Valsts vienotajā datorizētajā zemesgrāmatā ir nostiprinātas lietošanas tiesības uz termiņu, kas nav īsāks par 2031. gada 31. decembri.*Ja uz projekta iesnieguma iesniegšanas brīdi īpašumtiesības vēl nav līdz galam nokārtotas, tad jāsniedz/jāpievieno informācija projektā, kas pierāda plānoto īpašumtiesību nostiprināšanas procesa virzību, piemēram, hipersaite uz pašvaldības lēmumu par zemes atdalīšanas un nodošanas lēmumu. Ja tiks konstatēts, ka īpašumtiesības nav sakārtotas pilnībā, būs ticami pierādījumi par to sakārtošanas iespējamību, tiks izvirzīts nosacījums, lūdzot sakārtot. Piemēram, lēmums par apbūves tiesību nodošanu varētu būt kā pierādījums par īpašumtiesību sakārtošanas progresu, procesu.*(26.09.2024.)* |
| Vai uz pieteikšanās brīdi ir jābūt noslēgtam zemes nomas līgumam?*(rakstiski)* |
| 1.42. | Ko nozīmē fiksēta likme un cik tā ir uz vienu trūcīgo iemītnieku pansionātā?*(rakstiski)* | Valsts līmenī nav tādas “fiksētas likmes uz vienu trūcīgo iemītnieku pansionātā”. Ja pašvaldība ir noteikusi kādus pakalpojumu finansēšanas ierobežojumus, tad par tiem ir jāinteresējas konkrētajā pašvaldībā. Likmes apmērs ir atkarīgs no pašvaldības budžeta iespējām.*(27.09.2024.)* |
| 1.43. | Vai ES ir gatava finansēt ēku uzcelšanu, iekārtas, mēbeles, projektu vadību u.tml., vai pastāv interese par to, kā šie pansionāti nosegs izmaksas?*(rakstiski)* | Informējam, ka Eiropas Savienība (ES) caur Atveseļošanas fondu atbalsta infrastruktūras izveidi, bet tālākā uzturēšana ir komersanta rokās. ES atbalsts ir plānots, lai sniegtu atbalstu tieši personām, kuras ir mazāk nodrošinātā stāvoklī. Atveseļošanās fonda komponente, kur atbalsts plānots, saucas “Nevienlīdzības mazināšana”. Ja komersants plāno veidot infrastruktūru turīgajiem klientiem, tad var to veidot 100% par saviem līdzekļiem, paredzot, ka turpmākie klientu maksājumi nosegs gan tekošās izmaksas, gan ēkas amortizācijas izdevumus.*(27.09.2024.)* |
| 1.44. | Varbūt ir kāds ES fonds, kas ir paredzēts, lai segtu trūcīgo klientu uzturēšanās izmaksas?*(rakstiski)* | Par iespējām turpmāk kompensēt uzturēšanas izmaksas no kādiem citiem ES fondiem, informējam, ka šobrīd nav tādu programmu, taču aktuālai informācijai aicinām sekot līdzi ES fondu mājaslapā [www.esfondi.lv](http://www.esfondi.lv). *(27.09.2024.)* |
| 1.45. | Vai pašnodarbinātā persona arī drīkst piedalīties šajā projektā?*(rakstiski)* | Skaidrojam, ka pašnodarbināta persona var piedalīties atlasē, tikai vēršam uzmanību, ka potenciālais projekta iesniedzējs MK noteikumu Nr. 475 izpratnē ir komersants. Tas nozīmē, ka pašnodarbinātajai personai ir jābūt reģistrētai kā Individuālajam komersantam (IK) Komercreģistrā. Vienlaikus jāatceras, ka individuālajam komersantam ir ierobežojums attiecībā uz gada finanšu apgrozījumu un darbinieku skaitu (līdz 5). Pārsniedzot zināmu robežu, individuālajam komersantam jāpārreģistrējas kā komersantam (piemēram, SIA). Attiecībā uz senioru ĢVPP sniegšanu ir jāievēro noteiktas Prasības sociālo pakalpojumu sniedzējiem (skat. Ministru kabineta 2017. gada 13. jūnija noteikumus Nr. 338). Attiecīgi, individuālajam komersantam ir jāizvērtē, vai ir iespējams tikai ar 5 darbiniekiem nodrošināt visu MK noteikumos nr. 475, investīcijas projektu iesniegumu atlases nolikumā un tā pielikumu prasībās noteikto.*(27.09.2024.)* |
| Īstenošanas nosacījumi |
| 2.1. | Vai ir iespējams kāds B scenārijs situācijā, kad projekta ieviešanas vidū tiek kavēti termiņi (piemēram, laika apstākļu ietekme uz būvdarbu veikšanu) un ir saprotams, ka līdz 30.06.2026. ēku nepagūs nodot ekspluatācijā?*(rakstiski)* | Pagarināt projektus nebūs iespējams. Saskaņā ar MK noteikumu Nr. 475 48. punktu 30.06.2026. ir gala termiņš projektu pabeigšanai (skat. arī atbildi pie 1.1. jautājuma). Pakalpojuma reģistrāciju iespējams veikt līdz 30.06.2027. atbilstoši MK noteikumu Nr. 475 41.15. punktam.  |
| 2.2. | Vai vēl aizvien pastāv nosacījums par to, ka pakalpojuma sniegšanas adrese nav ilgstošas sociālās aprūpes institūcijas teritorijā vai blakus tai?*(seminārā)* | Šī ir vēlama prasība, kur var iegūt papildu punktus. Ja būs blakus ilgstošas sociālās aprūpes un sociālās rehabilitācijas institūcijai vai tās teritorijā, projekts neiegūs papildu punktus. *(01.08.2024.)* |
| 2.3. | Vai pareizi saprasts, ka ēkām ir jābūt kopā, nevar būt divas ēkas vienā adresē un viena citā - vienas pašvaldības administratīvajā teritorijā?*(seminārā)* | Administratīvā teritorija ir vienas pašvaldības teritorija. Ēkas var būt dažādās adresēs vienas pašvaldības administratīvās teritorijas ietvaros. *(01.08.2024.)* |
| 2.4. | Skatoties vizuāli tipveida projektā, rodas šaubas, vai ir iespējams ievietot 2 gultas, 2 nakts skapīšus?*(seminārā)* | Saskaņā ar Labklājības ministrijas prasībām “[Ģimeniskai videi pietuvināti aprūpes pakalpojumi pensijas vecuma personām](https://www.lm.gov.lv/lv/gimeniskai-videi-pietuvinati-aprupes-pakalpojumi-pensijas-vecuma-personam)”, ēkā nodrošināma guļamistaba ar sanitāro mezglu (14 - 17 m2) 1 līdz 2 cilvēkiem. Saskaņā ar Būvniecības informācijas sistēmas informāciju[[6]](#footnote-7), lielākajai istabai ir 20.7 m2, mazākajai – 18.9 m2.Jautājumu un neskaidrību gadījumā par tipveida projektu atbildes var sniegt VSIA “Šampētera nams” kontaktpersonas – administratīvais direktors Māris Bluķis (tālr. 29889970, e-pasts: maris.blukis@sampeteranams.lv) un tehniskais direktors Edgars Bušs (tālr. 26446334, e-pasts: edgars.buss@sampeteranams.lv ).*(01.08.2024.)* |
| 2.5. | Kā pareizi un saskaņā ar kādiem noteikumiem ir veicami iepirkumi komersantiem, kuri ir projektu iesniegumu iesniedzēji?*(rakstiski)* | Aicinām iepazīties ar šādiem avotiem, veicot iepirkumus kā komersanti, ES fondu projekta īstenotājiem: 1. [Noderīgi: Iepirkumu regulējums, kas piemērojams ES fondu projekta īstenotājam - komersantam » CFLA](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fjaunums%2Fnoderigi-iepirkumu-regulejums-kas-piemerojams-es-fondu-projekta-istenotajam-komersantam&data=05%7C02%7Claine.estere.silma%40cfla.gov.lv%7Cb458100cdb9e47cf4e5208dcbdc4229a%7Cc2d02fb61e644741866ff8f5689ca39a%7C0%7C0%7C638593897613371196%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=4AUyl8pVzq79YEsWAF3POPgmsGq%2B4wHPxE01MmD%2FpiM%3D&reserved=0);
2. [https://www.youtube.com/watch?v=DZyCJzHo\_9Q](https://eur04.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3DDZyCJzHo_9Q&data=05%7C02%7Claine.estere.silma%40cfla.gov.lv%7Cb458100cdb9e47cf4e5208dcbdc4229a%7Cc2d02fb61e644741866ff8f5689ca39a%7C0%7C0%7C638593897613389069%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=9buOVlyFNbfUkKCwH0qIei0n1X2uni3IUEXh4RJbpyo%3D&reserved=0)  Iepirkuma veikšana pasūtītāja finansētiem projektiem - D. Pulkstene,  Atbildes uz daudziem jautājumiem par praksi;

 Ja rodas jautājumi par noteikumu interpretāciju, tad tie ir uzdodami Finanšu ministrijai kā MK noteikumu autoriem, savukārt, ja jautājumi par izdevumu attiecināšanu, tad aģentūrai.  *(16.08.2024.)* |
| 2.6. | Kā veidojas klientu proporcija?*(seminārā)* | Vienā ēkā var būt gan MK noteikumu Nr. 475 4.1. punktā noteiktās mērķa grupas personas, gan 4.2. punktā noteiktās personas. Izrietoši, šo 20% papildinošo saimniecisko darbību aprēķina tikai no MK noteikumu Nr. 475 4.1.punktā minētās mērķa grupas, t.i. nepārsniedzot 20 % no infrastruktūras kopējās gada jaudas.Piemēri par klientu skaitu ēkā ar 16 vietām: - uz piecām 4.1. punktā minētajām mērķa grupas personām, viens maksas klients un atlikušie klienti – VTNP klienti (10);- desmit 4.1. punktā minētās personas, divi maksas klienti un 4 VTNP klienti;- 16 VTNP klienti;- 16 4.1. punktā minētās personas vai 13 4.1. punktā minētās personas un 3 maksas klienti. Proporcija 20% papildinošā saimnieciskā darbība ir attiecināma tikai pret 4.1. punktā minētajām personām.! Lai būtu iespējams sniegt maksas pakalpojumu kaut vienai personai, minimālais 4.1. punktā noteiktās mērķa grupas klientu skaits ēkā ir 5 personas.*(01.08.2024.)* |
| 2.7. | Reizēm biedrībām mēdz būt atvieglotāki nosacījumi lielo iepirkumu procedūrā. Kādi tie būtu biedrībām šīs atlases ietvaros? *(seminārā)*  | Ja biedrības ir publisko iepirkumu likuma subjekts, tad nekādi atvieglotie nosacījumi nav.Lai labāk būtu izprotams, kā biedrībai veicami iepirkumi, Centrālā finanšu un līgumu aģentūra (CFLA) ir sagatavojusi informatīvu materiālu biedrībām par atbilstoša normatīvā regulējuma izvēli, izsludinot iepirkumus. Tajā skaidroti apstākļi, kuri biedrībai jāizvērtē, lai noteiktu, vai tā atbilst [Publisko iepirkumu likuma](https://likumi.lv/ta/id/287760-publisko-iepirkumu-likums) (PIL) pasūtītāja statusam. <https://www.cfla.gov.lv/lv/jaunums/noderigi-materials-biedribam-par-iepirkumu-veiksanu> *(05.11.2024.)* |
| Attiecināmās izmaksas |
| 3.1. | Par aprīkojumiem – pilnībā visam aprīkojumam jābūt jaunam, iepirktam caur iepirkumu procedūru vai varbūt atļauts iepirkt (piemēram, ārzemēs pie sertificētām kompānijām) jau lietotu aprīkojumu un inventāru?*(seminārā)* | Atveseļošanas fonda finansējums atbalsta tikai jauna materiāltehniskā aprīkojuma iegādi. Lietotas, ziedotas preces nav pieļaujamas. Finansējuma saņēmēji – pašvaldība, pašvaldības iestāde, pašvaldības kapitālsabiedrība vai pašvaldības kontrolēta kapitālsabiedrība, kas nodrošina nekustamo īpašumu pārvaldīšanu un apsaimniekošanu vai sociālo pakalpojumu sniegšanu, iepērkot aprīkojumu, piemēro publisko iepirkumu procedūru. Privātie sociālie pakalpojumu sniedzēji piemēro MK noteikumos [Nr. 104](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem)  noteikto kārtību.*(01.08.2024.)* |
| 3.2. | Vai izmaksās var iekļaut arī projekta administratīvā vadītāja/koordinatora izmaksas un citas administratīvas izmaksas, kas ir tieši saistītas ar projekta realizēšanu?*(rakstiski)* | MK noteikumu Nr. 475 31. punktā ir noteiktas atbalstāmās darbības, proti: * projekta īstenošanu pamatojošās dokumentācijas (piesaistes būvprojekta un citas tehniskās dokumentācijas) izstrāde (izņemot projekta iesnieguma veidlapas aizpildīšanu un iesniegšanu vadības informācijas sistēmā);
* būvniecība un teritorijas labiekārtošana, būvekspertīze, būvuzraudzība, autoruzraudzība;
* vizuālās identitātes prasību nodrošināšana, ja tas nav paredzēts būvniecības līgumā;
* materiāli tehniskā nodrošinājuma iegāde, tai skaitā digitālo risinājumu ieviešana;
* vides pieejamības konsultācijas;
* projekta vadība.

Vēršam uzmanību, ka saskaņā ar MK noteikumu Nr. 475 33. punktu,  izmaksas šo noteikumu [31.6. apakšpunktā](https://eur04.safelinks.protection.outlook.com/?url=https%3A%2F%2Fm.likumi.lv%2Fdoc.php%3Fid%3D344778%23p31.6&data=05%7C02%7Claine.estere.silma%40cfla.gov.lv%7Ca0082d7451784206e7fc08dcde357228%7Cc2d02fb61e644741866ff8f5689ca39a%7C0%7C0%7C638629568343235415%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=zmeLHtB%2BFOOuDYGtA5YoXtZ959j8H4C0AUBq1RwMfrs%3D&reserved=0) (vadības izmaksas) minētās atbalstāmās darbības īstenošanai **finansējuma saņēmējs plāno kā vienu izmaksu pozīciju trīs procentu apmērā no projektam pieejamā Atveseļošanas fonda finansējuma.***(26.09.2024.)* |
| Projekta iesnieguma aizpildīšana un pielikumi |
| 4.1. | Izstrādājot budžetu projekta iesnieguma iesniegšanai ir jāiesniedz visas ar projektu saistītās izmaksas vai tikai potenciālās izmaksas, kas būs attiecināmas uz finansējuma saņemšanu, vai arī visas, kas būs papildus no finansējuma saņēmēja “kabatas”?*(seminārā)* | Projekts tiek vērtēts kā kopums.Primāri tiek vērtētas projektā attiecināmas izmaksas un iekļautās vajadzības, bet rūpīgi tiek analizēts arī tas, kas plānots ārpus projekta.Budžets ir jāiesniedz izvērsts, izvērtējot pret savām iespējam. Finanšu eksperts analizēs faktisko finanšu situāciju līdz šim – publiskajās datu bāzēs vidē pieejamos pārskatus. Ja projekta īstenošanai plānots ņemt aizņēmumu, tad jāiesniedz informācija, kur tiks ņemti resursi papildu nepieciešamajam finansējumam.*(01.08.2024.)* |
| 4.2. | Par kvalitātes kritēriju Nr. 3.8.1. – ja tas tiek izpildīts daļēji, proti, nodrošināti daži no kritērijā uzskaitītajiem pakalpojumiem, kā tādā gadījumā vērtēs – piešķirs punktu vai nē?Vai tādā gadījumā pakalpojumu projekta iesniegumā nevajag aprakstīt?*(seminārā)* | Šajā kritērijā punkti netiks saņemti, bet tas neliedz piedalīties projektu iesniegumu konkursā.Apakškritēriju piemēro, ja pašvaldības teritorijā tiek sniegti atlases nolikuma 3. pielikumā minētie sociālie pakalpojumi norādītajām mērķa grupām.Pakalpojumu ieteicams aprakstīt, bet neizvērst.Vienlaikus vēršam uzmanību, ka kvalitātes kritērijs Nr. 3.8.1. ir priekšrocības kritērijs.*(01.08.2024.)* |
| 4.3. | Vai pie projekta iesnieguma iesniegšanas Kohēzijas politikas fondu vadības informācijas sistēmā (KPVIS) ir jāiesniedz pilnvarojuma līgums?*(rakstiski)* | Pamatojoties uz MK noteikumu Nr. 475 18.1. punktu, projekta iesniegumam uz iesniegšanas brīdi KPVIS jāpievieno pilnvarojuma līgums, ja senioru ĢVPP projektā izveidotajā infrastruktūrā paredz sniegt MK noteikumu Nr. 475 4.2. apakšpunktā minētajām personām.*(23.07.2024.)* |
| 4.4. | Ņemot vērā, ka ar būvniecību saistītajiem izdevumiem ir piemērojams reversā PVN princips (saskaņa ar PVN likumu), vai CFLA akceptētu vēstuli no Valsts ieņēmumu dienesta, kas apliecinātu PVN nepiemērošanu konkrētajiem projektiem un tādā veidā PVN segšana nebūtu attiecināma konkrētajam projektam?*(rakstiski)* | Saskaņā ar PVN likumu reversā PVN princips ir piemērojams iekšzemē veiktiem darījumiem starp reģistrētiem nodokļa maksātājiem noteiktām piegādēm vai pakalpojumiem, t.sk. būvniecības pakalpojumiem. Jautājums par VID izsniegtas vēstules akceptu būtu izskatāms gadījumos, ja projekta īstenotājs ir būvkomersantu reģistrā reģistrēta juridiskā persona, kas iepērk būvmateriālus un veic ar būvniecību saistītus pakalpojumus. Vēlamies vērst uzmanību, ka investīcijas ietvaros, lai īstenotu noteikto mērķi – nodrošināt pāreju no institucionālas ilgtermiņa aprūpes sniegšanas uz ģimeniskai videi pietuvināta sociālā pakalpojuma pieejamību pašvaldībās pensijas vecuma personām, saglabājot personas neatkarību un tās aprūpē iesaistīto ģimenes locekļu nodarbinātību, Atveseļošanas fonda finansējuma atbalsts plānots sociālo pakalpojumu sniedzējiem. Attiecīgi pašvaldību sektorā finansējuma saņēmēji ir noteikti, ņemot vērā Pašvaldību likumā un Sociālo pakalpojumu un sociālās palīdzības likumā pašvaldībai noteiktos pienākumus sociālo pakalpojumu nodrošināšanā, savukārt privātajā sektorā –atbilstoši normatīvajiem aktiem reģistrēts sociālo pakalpojumu sniedzējs, kas saskaņā ar Sociālo pakalpojumu un sociālās palīdzības likuma 1. panta 24. punktu ir persona, kas sniedz sociālās aprūpes, sociālās rehabilitācijas, profesionālās rehabilitācijas un sociālā darba pakalpojumus (nevis būvniecības pakalpojumus). Papildus skaidrojam, ja potenciālajam projekta iesniedzējam ir leģitīma reģistrācija sociālo pakalpojumu sniedzēju reģistrā, gan būvkomersantu reģistrā, lai projekta ietvaros saņemtu Atveseļošanas fonda finanšu atbalstu, ir jāņem vērā MK noteikumos Nr. 475 noteiktie nosacījumi, t.sk. attiecībā uz izmaksām un iepirkumu organizēšanu.MK noteikumu Nr. 475 32. punkts noteic, ka projekta vadības īstenošanai var plānot personāla atlīdzības izmaksas vai iepirkuma līguma izmaksas, ja finansējuma saņēmēja rīcībā nav atbilstošs vai attiecīgs personāls un to piesaista uz iepirkuma līguma pamata. Parasti projekta vadības personāls ir projekta vadītājs, projekta finansists, projekta grāmatvedis, iepirkuma speciālists u.tml., kuri nodrošina projekta darbību īstenošanu, tai skaitā sagatavo iepirkuma dokumentāciju, projekta īstenošanas progresa pārskatus un veic citas finansējuma saņēmēja kompetencē esošās darbības, kas noteiktas MK noteikumos Nr. 475 un līgumā ar aģentūru par projekta īstenošanu. Pārējo MK noteikumu Nr. 475 31.1. – 31.5. apakšpunktā noteikto atbalstāmo darbību īstenošanai ir paredzētas tikai iepirkuma līguma izmaksas. Tādējādi MK noteikumu Nr. 475 40. punkta regulējums, kur minēts, ka “īstenojot šo noteikumu [31. punktā](https://likumi.lv/ta/id/344778-eiropas-savienibas-atveselosanas-un-noturibas-mehanisma-plana3-1-reformu-un-investiciju-virziena-regionala-politika#p31) minētās atbalstāmās darbības, finansējuma saņēmējs pats vai īstenojot iepirkumu līgumus, ievēro šādus nosacījumus”, ir skatāms kontekstā ar MK noteikumu Nr. 475 32. punktu, proti, darbība, ko var īstenot finansējuma saņēmējs pats, ir tikai projekta vadība. Saskaņā ar MK noteikumu Nr. 475 nosacījumiem finansējuma saņēmējiem ir jāpiemēro iepirkuma procedūra un to veic atbilstoši MK noteikumos [Nr. 104](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem) noteiktajam. MK noteikumi Nr. 104 attiecas uz jebkuru privātu personu, kas saskaņā ar Eiropas Savienības fondu iestādes lēmumu,  finansējumu līguma izpildei saņem no Eiropas Savienības politiku instrumentu vai citas ārvalstu finanšu palīdzības līdzekļiem, kā arī šo noteikumu mērķis ir radīt pēc iespējas elastīgu procedūru piegādes, pakalpojumu un būvdarbu līgumu noslēgšanai, vienlaikus nodrošinot atklātības ievērošanas pamatnosacījumus un ierobežojot finanšu saņēmēju un piegādātāju atrašanos acīmredzamā (un līdz ar to vienkārši konstatējamā) interešu konflikta situācijā, kā arī radot efektīvāku finansējuma izlietojuma pamatotības kontroles mehānismu.*(08.08.2024.)* |
| 4.5. | Kāds dokuments jāsniedz, ja projekta iesniedzējs ir pašvaldība un pakalpojuma sniedzējs ir novada pašvaldības iestāde. Vai iesniegt Apliecinājumu, ka jaunizveidoto pakalpojumu sniegs konkrētā novada pašvaldības iestāde?*(rakstiski)* | Uz projekta iesnieguma iesniegšanas brīdi ir jābūt pārvaldes lēmumam (ja finansējuma saņēmējs ir pašvaldība vai tās iestāde) vai pilnvarojuma līgumam, ar kuru finansējuma saņēmējam tiek uzticēts sniegt VTNP (turpmāk – pilnvarojuma līgums), ja finansējuma saņēmējs ir pašvaldības kapitālsabiedrība vai privātais pakalpojuma sniedzējs. Projekta iesniegumā būs jānorāda, kādai mērķa grupas daļai un kādā apmērā ĢVPP potenciālais finansējuma saņēmējs plāno sniegt izveidotajā infrastruktūrā. Izdotais pārvaldes lēmums vai pilnvarojuma līgums projekta iesniedzējam būs jāiesniedz arī Aģentūrā, nosūtot ar drošu elektronisku parakstu, kas satur laika zīmogu, parakstītu dokumentu vai, ja tas parakstīts papīra formā – tā kopiju. Savukārt projekta ilgtspējas un ieguldījumu amortizācijas periodā, finansējuma saņēmējam būs jānodrošina atsevišķa grāmatvedības uzskaite un izsekojamība, skaidri nodalot mērķa grupas personām sniegto atbalstu ar nesaimniecisku raksturu un kā vispārējas nozīmes tautsaimniecības pakalpojumu. Atbilde meklējama projektu iesniegumu vērtēšanas kritēriju piemērošanas metodikā, proti, pie 2.1. kritērija. Ja projekta iesniedzējs ir pašvaldība, pārbauda, vai projekta iesniegumam ir pievienots lēmums, kurā pašvaldība pilnvaro projekta iesniedzēju/finansējuma saņēmēju sniegt ģimeniskai videi pietuvinātu pakalpojumu (attiecināms, ja projektā plānots izveidot infrastruktūru vispārējas nozīmes tautsaimniecības pakalpojumu sniegšanai);Savukārt, ja pašvaldība plānos neekonomiskā rakstura pakalpojumu, tad, pietiktu ar domes lēmumu, ko parast iesniedz pie projektu īstenošanas.Ņemot vērā, ka pēc uzdotā jautājuma var saprast, ka pēc infrastruktūras izveides pakalpojuma nodrošināšanu īstenos pašvaldības iestāde, LM ieskatā būtu vēlams, ka to varētu uzrādīt minētajā lēmumā. Kā piemēru paskatījos 9.3.1.1. pasākuma Rīgas projektu. Rīgas domes lēmums nosaka gan lēmumu piedalīties, gan nosaka atbildības atbilstoši kompetencei. Respektīvi - Īpašuma departaments atbild par projekta īstenošanu, Finanšu departaments par finansēm, Labklājības departaments – par pakalpojumu nodrošināšanu pēc infrastruktūras izveides.*(12.09.2024.)* |
| 4.6. | Kādi dokumenti mums jāpievieno, lai apliecinātu, ka esam finansiāli spējīgi nodrošināt projekta īstenošanu?*(rakstiski)* | [3.1.2.3.i. investīcijas otrās projektu iesniegumu atlases kārtas papildu uzsaukuma atlases nolikuma 3. pielikumā](https://www.cfla.gov.lv/lv/media/15990/download?attachment) ir noteikti vērtēšanas kritēriji, kas attiecināmi arī uz finanšu kapacitāti. Aicinām iepazīties ar minētā pielikuma saturu, pievēršot uzmanību kritērijiem Nr. 2.2. un 2.9., kas ir attiecināmi konkrēti uz finanšu kapacitāti.*(26.09.2024.)* |
| Personāls un partneri |
| 5.1. | Vai ĢVPP būs citas prasības pakalpojuma sniegšanai (personāla ziņā)?*(seminārā)* | Obligāti piesaistāmie speciālisti ir prasībās pilngadīgu personu ilgstošas sociālās aprūpes un sociālās rehabilitācijas institūcijas pakalpojumam noteiktie speciālisti[[7]](#footnote-8) – sociālais darbinieks, sociālais aprūpētājs, sociālais rehabilitētājs un aprūpētājs. *(01.08.2024.)* |
| 5.2. | Kur varētu būt darba vieta sociālā darba speciālistiem šajā ēkā? *(seminārā)* | Personāla telpā vai daudzfunkcionālajā telpā.*(01.08.2024.)* |

1. Pieejams: <https://www.lm.gov.lv/lv/socialo-pakalpojumu-sniedzeju-registrs-0> [↑](#footnote-ref-2)
2. Pieejams: [https://www.esfondi.lv/normativie-akti-un-dokumenti/atveselosanas-fonds-main/vadlinijas-informativa-zinojuma-vai-ministru-kabineta-noteikumu-izstradei-par-eiropas-savienibas-atveselosanas-un-noturibas-mehanisma-plana-reformas-vai-investicijas-ieviesanu](https://eur04.safelinks.protection.outlook.com/?url=https%3A%2F%2Fwww.esfondi.lv%2Fnormativie-akti-un-dokumenti%2Fatveselosanas-fonds-main%2Fvadlinijas-informativa-zinojuma-vai-ministru-kabineta-noteikumu-izstradei-par-eiropas-savienibas-atveselosanas-un-noturibas-mehanisma-plana-reformas-vai-investicijas-ieviesanu&data=05%7C02%7Claine.estere.silma%40cfla.gov.lv%7C2091d9fb6faf43c5e9b308dcb6e140e3%7Cc2d02fb61e644741866ff8f5689ca39a%7C0%7C0%7C638586325806802846%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=yS0Ihgu04iB3Q1N3tEYUycUuFyQPw%2BV%2BU1b2mESXgK4%3D&reserved=0) [↑](#footnote-ref-3)
3. Komisijas 2011. gada 20. decembra lēmumā (2012/21/ES) par LESD 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. Pieejams šeit: https://eur-lex.europa.eu/legal-content/LV/TXT/PDF/?uri=CELEX:32012D0021 [↑](#footnote-ref-4)
4. Eiropas komisijas rokasgrāmata par Eiropas Savienības valsts atbalsta, publiskā iepirkuma un iekšējā tirgus noteikumu piemērošanu vispārējas tautsaimnieciskas nozīmes pakalpojumiem un jo īpaši vispārējas nozīmes sociālajiem pakalpojumiem. Pieejams šeit: <http://ec.europa.eu/competition/state_aid/overview/new_guide_eu_rules_procurement_lv.pdf> [↑](#footnote-ref-5)
5. Pieejams šeit: <https://competition-policy.ec.europa.eu/state-aid/legislation/sgei/swap-rate-proxies_en> [↑](#footnote-ref-6)
6. Pieejams: <https://bis.gov.lv/noderigi/tipveida-projekti/gimeniskai-videi-pietuvinatas-aprupes-pakalpojuma-sniegsanas-vieta> [↑](#footnote-ref-7)
7. Ministru kabineta 2017. gada 13. jūnija noteikumu Nr. 338 “Prasības sociālo pakalpojumu sniedzējiem” 52. punkts [↑](#footnote-ref-8)